पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । 'मेरी बेटी मेरा गौरवÓ टी-20 क्रिकेट टूर्नामेंट के लीग मैच में लाइव वायर कोचिंग सेंटर सीनियर टीम ने कैरियर्स इंडिया को 56 रन से हरा दिया। दिव्या पब्लिक स्कूल सेक्टर-44 में खेले गए लीग मैच में लाइव वायर कोचिंग सेंटर की टीम ने 20 ओवरों में 4 विकेट पर 171 रन का स्कोर खड़ा किया। टीम की ओर से अभिषेक भठेजा ने 98 रन की शानदार पारी खेली जबकि अरुण लुथरा ने 31 और हरीश सिंह ने 28 रन का योगदान दिया। कैरियर्स की ओर से मीतेश भाटिया और विकास ठाकुर ने 2-2 विकेट लिए।जवाब में लक्ष्य का पीछा करने उतरी कैरियर्स लिमिटेड की टीम ने शुरुआत तो अच्छी की लेकिन वे इसे जारी नहीं रख सके और 15 ओवरों में 115 रन बनाकर सिमट गई। विकास ठाकुर ने नाबाद 53 रन की पारी खेली लेकिन वे टीम को जीत नहीं दिला पाए। लाइव वायर कोचिंग सेंटर के लिए अरुण लुथरा ने 7 रन देकर 6 विकेट झटके जबकि निखिल राणा ने 4 विकेट लिए।
टूर्नामेंट के एक अन्य मैच में जूनियर लाइव वायर कोचिंग सेंटर ने जीएमसीएच-32 को 6 विकेट से हरा दिया। मैच में टॉस जीतकर पहले बल्लेबाजी करने उतरी जीएमसीएच-32 की टीम 9.1 ओवर में सिर्फ 35 रन बनाकर सिमट गई जिसके जवाब में जूनियर लाइव वायर कोचिंग सेंटर की टीम ने 8.5 ओवरों में 4 विकेट पर 36 रन बनाकर मैच अपने नाम कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn